

เอกสารเผยแพร่ กฎหมายเกี่ยวกับการขออนุญาตขุดดิน ถมดิน

**ขุดดิน ถมดินอย่างไร**

**ไม่ผิดกฎหมาย**



กองช่างองค์การบริหารส่วนตำบลชัยบุรี

วันทำการ วันจันทร์ – วันศุกร์

(ยกเว้นวันหยุดราชการกำหนด)

🕿 โทรศัพท์ 0-7736-7321 ต่อ 105

**การขออนุญาตขุดดิน / ถมดิน**

**หลักฐานในการขออนุญาตขุดดิน / ถมดิน➀** แผนผังบริเวณที่จะทำการขุดดิน / ถมดิน และแผนผังบริเวณแสดงเขตที่ดิน และที่ดินบริเวณข้างเคียง พร้อมทั้งวิธีการขุดดินหรือถมดิน

**➁** สำเนาบัตรประจำตัวประชาชน สำเนาทะเบียนบ้าน ของผู้แจ้ง

**➂** สำเนาหรือหนังสือรับรองการจดทะเบียนนิติบุคคล (กรณีผู้แจ้งเป็นนิติบุคคล)

**➃** สำเนาบัตรประจำตัวของผู้จัดการหรือผู้แทนนิติบุคคล

**➄** หนังสือมอบอำนาจ สำเนาทะเบียนบ้าน สำเนาบัตรประจำตัวประชาชน (กรณีการมอบอำนาจให้ผู้อื่นแจ้งแทน)

**➅** รายการคำนวณ

**➆** หนังสือรับรองว่าเป็นผู้ออกแบบ และคำนวณการขุดดิน / ถมดิน พร้อมสำเนาบัตรอนุญาตประกอบวิชาชีพวิศวกรรมควบคุม (กรณีที่งานมีลักษณะขนาดอยู่ในประเภทวิชาชีพวิศวกรรมควบคุม

**➇** สำเนาโฉนด ที่ดิน ที่จะทำการขุดดิน / ถมดิน ถ่ายสำเนาหน้าหลังเท่าฉบับจริง

**➈** หนังสือยินยอมของเจ้าของที่ดิน สำเนาบัตรประจำตัวประชาชน

**➉** หนังสือแสดงความยินยอมของผู้ควบคุมงานตามข้อ 3 สำเนาใบอนุญาตเป็นผู้ประกอบวิชาชีพวิศวกรรมควบคุม ของผู้ควบคุม (เฉพาะกรณีที่งานมีลักษณะขนาดอยู่ในประเภทวิชาชีพวิศวกรรมควบคุม)

**➉** เอกสารและรายละเอียดอื่นๆ

**ขั้นตอนระยะเวลาการขออนุญาตขุดดิน / ถมดิน**

ขอรับคำขออนุญาตจากกองช่าง

**☟**

นำเอกสารตามหลักฐานยื่นประกอบคำขออนุญาต

**☟**

นำเจ้าหน้าที่ออกตรวจสถานที่

(1 วัน)

**☟**

เจ้าหน้าที่ตรวจสอบเอกสารหลักฐาน

(5 วัน)

**☟**

เจ้าหน้าที่ตรวจสอบแบบแปลนต่างๆ

(6 วัน)

**☟**

ออกใบอนุญาต

( 3 วัน )

**☟**

ผู้ยื่นคำขออนุญาตชำระค่าธรรมเนียม

รวมระยะเวลา 15 วัน

**ค่าธรรมเนียมในการขออนุญาตขุดดิน / ถมดิน**

ใบรับแจ้งการขุดดินหรือถมดิน ฉบับละ 500 บาท

ค่าคัดสำเนาหรือถ่ายเอกสาร หน้าละ 1 บาท

**การขุดดินเท่าใดถึงจะถือว่ามีการขุดดิน**

**ที่ต้องแจ้งตามกฎหมาย**

⧫ มีการขุดดินลึกเกิน 3.00 เมตร

⧫ มีการขุดดินที่มีพื้นที่ปากบ่อดินเกิน 10,000 ตารางเมตร (6 ไร่ 1 งาน )

⧫ ขุดดินลึกเกิน / พื้นที่ปากบ่อเกินกว่าที่ จพถ.กำหนด

**ข้อยกเว้นการบังคับใช้**

**☞** ขุดบ่อน้ำ พื้นที่ปากบ่อไม่เกิน 4 ตร.ม.ไม่ต้องแจ้ง

**☞** มิให้บังคับการขุดดิน ถมดินที่มีกฎหมายอื่น

ควบคุมอยู่แล้ว

**☞** การทำฐานรากของอาคาร

**☞** การทำกำแพงกันดิน

**☞** การขุดคลองของกรมชลประทาน

**ข้อกำหนดเฉพาะเรื่องของการขุดดิน**

**☼** ถ้าขุดพบโบราณวัตถุ ศิลปวัตถุ ซากดึกดำบรรพ์หรือแร่ที่มีคุณค่าทางเศรษฐกิจ ให้หยุดการขุดแล้วแจ้ง จพถ. เพื่อแจ้งกรมศิลปกรหรือกรมทรัพยากรธรณี ( มาตรา 25 )

☼ ขุดดินลึกน้อยกว่า 3.00 เมตร ถ้าห่างจากเขตที่ดินน้อยกว่า 2 เท่า ของความลึก ต้องจัดการป้องกันตามวิสัยที่ควรกระทำ

**ถมดินเท่าใดจึงจะถือว่ามีการถมดินที่ต้องแจ้งตามกฎหมาย**

🔾มีการถมดินลึกสูงเกินกว่าที่ดินข้างเคียงและพื้นที่มากกว่า 2,000 ตางเมตร (1 ไร่ 1 งาน )

🔾หรือพื้นที่เนินดินตามที่ จพถ.กำหนด (ต้องทำรางระบายน้ำพอที่จะไม่ทำให้น้ำท่วมที่ดินข้างเคียง หรือบุคคลอื่น)

**ถมดินเท่าใดจึงจะถือว่ามีการถมดินแต่ไม่ต้องแจ้งตามกฎหมาย**

**👍** มีการถมดินลึกสูงเกินกว่าที่ดินข้างเคียงและพื้นที่น้อยกว่า 2,000 ตารางเมตร ( 1 ไร่ 1 งาน ) (ต้องทำรางระบายน้ำพอที่จะไม่ทำให้น้ำท่วมที่ดินข้างเคียงหรือบุคคลอื่น)

**บทลงโทษ**

➊ ขุดดิน ถมดิน โดยไม่มีใบรับแจ้ง (มาตรา 35) จำคุก 1 ปี / ปรับ 50,000 บาท (ถ้าอยู่ในบริเวณ ห้ามขุด

ห้ามถม โทษ **×** 2 ) จำคุก 2 ปี / ปรับ 100,000 บาท

**➋** ขุดดิน ถมดินไม่เป็นไปตามกฎกระทรวง (มาตรา 36) ปรับ 30,000 บาท / ปรับรายวัน 1,000 บาท

**➌** ขุดดินลึกไม่เกิน 3 เมตร และห่างเขตที่ดิน ผู้อื่นน้อยกว่า 2 เท่า ของความลึกแล้วไม่มีการป้องกันการพังทลาย (มาตรา 24) ปรับ 10,000 บาท

**➍** ถมดินไม่ทำการระบายน้ำ (มาตรา 26 วรรคหนึ่ง) ปรับ 10,000 บาท

➎ขัดขวางพนักงาน เจ้าหน้าที่ (มาตรา 38 ) ปรับ 2,000 บาท

➏ขุดดินพบของมีค่าแล้วไม่แจ้ง จพถ. ภายใน 7 วัน (มาตรา 39) ปรับ 5,000 บาท / จำคุก 1 เดือน

➐ ไม่ปฏิบัติตามคำสั่งที่ จพถ. สั่งให้จัดการป้องกัน / จัดการแก้ไขการพังทลาย ขุดดิน ถมดิน (มาตรา 41) ปรับ 30,000 บาท / ปรับรายวัน 500 บาท